**Vagonaši**

**Dobriša Cesaraić**

***Mi stanujemo u vagonu***

***Što nije nikada na putu***

***U jednom kutu nam je krevet,***

***A kuhinja u drugom kutu.***

***Tu svaki vagon dimnjak ima,***

***Željezni, nahereni, tužni.***

***U ovom kraju stareži i dima***

***Najljepši dan poruži.***

***A naša ulica je duga,***

***Duga,***

***I čudno ima ime:***

***Napuštena pruga.***

***Sve kuće brojeve imadu,***

***Pa ima ga i naša, Bože moj.***

***Al nema tako velikog u gradu***

***Ko naš bijeli željeznički broj.***

***I vrt imade naša kuća:***

***Ukraj pruge drač,***

***Da igrajuć se u njem djeca***

***Zaborave na glad i plač***

***U nedjelju kad stane rad,***

***Eh, onda bijeda pije, pije;***

***Zapjeva neko hrapavim glasom,***

***A netko ženu bije.***

***Alkohol ubija... znamo, o znamo***

***Znamo da alkohol škodi,***

***No rakije, rakije, rakije amo***

***Jer utjehe nema u vodi.***

***Sada je ljeto... veliko , zlatno***

***Odoše bogataši iz grada***

***Da traže odmore po svijetu***

***Al mi smo tu, mi roblje rada***

***I naše oči dalje gasnu,***

***I znoje se u radu dlanovi;***

***Umjesto nas putovahu svijetom***

***Naši stanovi***

***Nedjelja. Tužno. Znamo, o znamo***

***Znamo da alkohol škodi,***

***No rakije rakije, rakije amo***

***Jer utjehe nema u vodi.***

- tijekom čitanja zapiši svoje dojmove u bilježnici

(neka netko od učenika nacrta vagone i praznu prugu)

Pitanja za interpretaciju:

1. Koje je socijalne probleme pjesnik opjevao u pjesmi? Izdvoji ih i protumači citirajući stihove.
2. Život ljudi koji žive u vagonima prikazan je ...
* motivima koji slikaju

bijedan životni prostor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(izdvoji ih i protumači)

* motivima koji govore

 o načinu života vagonaša\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( izdvoji ih i protumači)

* motivima koji uspoređuju

bogate i siromašne \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(izdvoji ih i protumači)

1. U stihovima prepoznaj emocionalni stav siromaha:
	1. tugu
	2. pomirenost sa sudbinom
	3. gorčinu
	4. bol
	5. prigušenu pobuna protiv društvene nepravde

 Izdvoji stihove za svaki emocionalni stav:

1. Što pjesnik osjeća prema vagonašima? Protumači pomoću stihova.
2. Uoči u pjesmi izražajna sredstva, navedi ih.
3. Uoči vrstu strofe, stiha, ritam pjesme i rimu
4. Koji smisao ima ponavljanje stihova u pjesmi?

Aktivnost nakon interpretacije:

- Zabilježi socijalne probleme u društvu u kojem živiš.